Kashmir og Jammu (vasallstat)

Kashmir og Jammu, også kjent som staten Jammu og Kashmir, var en vasallstat som eksisterte fra 1846 til 1947 i det britiske imperiet i India, og som ble styrt av en maharaja.Rai, Mridu (2000). The question of religion in Kashmir: Sovereignty, Legitimacy and Rights, c. 1846-1947. Ph.D. Thesis, Columbia University. Staten ble etablert i 1846, etter at Det britiske ostindiske kompani hadde beseiret sikhene i den første anglo-sikh-krigen og annektert Kashmir-dalen, og umiddelbart solgt området til dogra-herskeren av Jammu ved freden i Amritsar.

Ifølge fredserklæringen lå Kashmir-dalen «øst for elven Indus og vest for elven Ravi», og den dekket en flate på 210 000 km².Kashmīr and Jammu - Imperial Gazetteer of India, bind 15, a. 72. Senere ble områdene Ladakh, Baltistan og Gilgit inkludert i staten.  

Ved delingen av India var herskeren av staten, som var en region med muslimsk majoritet, i tvil om han skulle slutte seg til Pakistan, med sin muslimske majoritet, eller India med sin hindu-majoritet, eller forbli uavhengig. Etter den første indisk-pakistanske krig ble området som utgjorde vasallstaten et omstridt område mellom India og Pakistan.Lamb, A. (1991). Kashmir: A Disputed Legacy, 1846-1990. Roxford Books. ISBN 0-907129-06-4. Uenighetene rundt delingen av Kashmir er bakgrunn for det anstrengte forholdet mellom India og Pakistan den dag i dag.

 Se også 
Det kongelige hoffet i Jammu og Kashmir
Azad Kashmir
Jammu og Kashmir
Kashmir-konflikten
Kashmir

 Referanser 

 Eksterne lenker 
 Kashmir-herskere med sine respektive mynter
 Jammu-herskere med sine respektive mynter

Kategori:Jammu og Kashmirs historie
Kategori:Fyrstestater i India
Kategori:Britisk India
Kategori:Stater og territorier etablert i 1846
Kategori:Stater og territorier opphørt i 1947